**Výzva na predloženie ponuky**

v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov

1. **Identifikácia verejného obstarávateľa**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Organizačná zložka: | Lesy Slovenskej republiky, štátny podnik |
|  | Odštepný závod Levice |
| Sídlo: | Koháryho 2,934 01 Levice |
| Právne zastúpený: | Ing.Tomáš Čuka – poverený riadením odštepného závodu |
| IČO: | 36038351 |
| DIČ: | 2020087982 |
| IČ ­DPH: | SK2020087982 |
| Štát: | Slovensko |

|  |  |
| --- | --- |
| Druh obstarávajúceho subjektu: | verejný obstarávateľ |
| Zatriedenie obstarávajúceho subjektu podľa zákona: | podľa § 7, ods. 1, písm. d) |
| Adresa hlavnej stránky verejného obstarávateľa (URL): | www.lesy.sk |
| Adresa stránky, kde je možný prístup k dokumentácií VO: | https://www.uvo.gov.sk/vyhladavanie-profilov/zakazky/3951 |
| Komunikačné rozhranie: | https://josephine.proebiz.com |

Kontaktná osoba pre verejné obstarávanie:

|  |  |
| --- | --- |
| Meno a priezvisko: | Ing. Emil Bušniak |
| Telefón: | 0918334418 |
| E-mail: | emil.busniak@lesy.sk |

1. **Predmet zákazky:**

Nákup kameniva pre OZ Levice bez dopravy pre LS Plášťovce

1. **Použitý postup zadávania zákazky:**

Zákazka podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov

1. **Predpokladaná hodnota predmetu zákazky v tejto výzve:**

Suma: 5600,00 EUR bez DPH

1. **Typ zmluvy:**

Kúpna zmluva uzatvorená podľa zákona č. 513/1991 Zb. Obchodný zákonník, v znení neskorších predpisov

1. **Kód predmetu zákazky podľa platných klasifikácií - Spoločný slovník obstarávania (CPV):**

Hlavný slovník: 14212000-0 (Granuly, dryina, kamenný prach, riečny štrk, horninová drvina, drvený a mletý kameň, kamenné zmesi, štrkopieskové zmesi a iné štrkopiesky do betónu); 44900000-9 (Kameň na stavebné účely, vápenec, sadrovec a bridlica)

1. **Komplexnosť zákazky:**

Verejný obstarávateľ neumožňuje rozdeliť predmet zákazky. Uchádzač musí predložiť ponuku na celý predmet zákazky.

1. **Možnosť predloženia variantných riešení:**

Uchádzačom sa neumožňuje predložiť variantné riešenie vo vzťahu k požadovanému predmetu zákazky.

Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

1. **Subdodávky**

Uchádzač/dodávateľ môže zabezpečiť realizáciu časti plnenia alebo vybraných častí plnenia prostredníctvom tretích osôb. Uchádzač/dodávateľ pritom zodpovedá objednávateľovi tak, ako by realizoval predmet zákazky sám.

Uchádzač/dodávateľ je povinný k uplatňovaniu subdodávateľov dodržať príslušné ustanovenia zákona č. 343/2015 o verejnom obstarávaní a o zmene a doplnení niektorých zákonov v platnom znení (ďalej „ZVO“ alebo „zákon“). Subdodávatelia uchádzača, uvedení v ponuke ako aj v zmluve musia spĺňať podmienky účasti podľa § 32, ods. 1 ZVO. Uchádzač/dodávateľ je povinný uviesť údaje o subdodávateľoch v rozsahu podľa § 41, ods. 3 a ods. 4 ZVO, t.j. obchodné meno, sídlo a údaje o osobe oprávnenej konať za subdodávateľa. U subdodávateľa nesmú existovať dôvody na vylúčenie podľa § 40 ods. 6 písm. a) až písm. h) a § 40 ods. 7 ZVO v zmysle Zákona č. 343/2015 ZVO. Týmto nie je dotknutá zodpovednosť uchádzača/dodávateľa za plnenie predmetu dohody. Nedodržanie postupu v zmysle tohto článku považuje objednávateľ za porušenie zmluvných podmienok s následným uplatnením zmluvných pokút.

V prípade zámeru uplatniť nového subdodávateľa prípadne uplatniť zmenu pôvodného subdodávateľa je predávajúci povinný min. 5 pracovných dní vopred predložiť verejnému obstarávateľovi na schválenie každého subdodávateľa a uviesť presný rozsah a popis časti plnenia, ktorý bude subdodávateľom realizovaný. Predávajúci je povinný za nového subdodávateľa dodržať všetky podmienky podľa tohto bodu. Predávajúci nie je oprávnený bez písomného súhlasu objednávateľa previesť svoje práva a záväzky podľa tejto zmluvy na nového subdodávateľa. Nedodržanie postupu v zmysle tohto článku považuje objednávateľ za porušenie zmluvných podmienok s následným uplatnením zmluvných pokút.

Kupujúci si vyhradzuje právo na posúdenie a schválenie zmeny subdodávateľa (ľov).

Pravidlo pre zmenu subdodávateľov počas plnenia zmluvy je nasledovné: subdodávateľ musí byť odsúhlasených obidvoma zmluvnými stranami.

Subdodávateľom na účely tejto zmluvy je hospodársky subjekt, ktorý uzavrie alebo uzavrel s predávajúcim/dodávateľom písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, uskutočňuje stavebné práce alebo poskytuje službu.

1. **Opis zákazky:**

Predmetom zákazky je nákup kameniva rôznych frakcií pre LS Plášťovce.Miestom vykládky bude k.ú.Plášťovce.

1. **Miesto dodania predmetu zákazky:**

Miesto dodania predmetu zákazky: k.ú. Plášťovce

1. **Trvanie zmluvy:**

Trvanie zmluvy: do 31.12.2020

Termín dodania predmetu zákazky: podľa potreby

Nadobudnutie platnosti a účinnosti zmluvy: Kúpna zmluva nadobudne platnosť po podpise oboma zmluvnými stranami a účinnosť po jej zverejnení v zmysle platnej legislatívy.

1. **Hlavné podmienky financovania a platobné podmienky alebo odkaz na dokumenty, v ktorých sa uvádzajú:**

Predmet zákazky bude financovaný: z vlastných zdrojov verejného obstarávateľa.

Financovanie sa bude vykonávať formou bezhotovostného platobného styku na základe daňových dokladov.

Verejný obstarávateľ prehlasuje, že je platcom DPH.

1. **Obhliadka miesta dodania predmetu zákazky:**

Obhliada miesta plnenia nie je potrebná a verejný obstarávateľ ju neorganizuje.

1. **Jazyk ponuky**

Zaradený záujemca predkladá ponuku v štátnom jazyku. Ak je doklad alebo dokument, ktorý je súčasťou ponuky, vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka. Ponuka musí byť predložená v čitateľnej a reprodukovateľnej podobe.

1. **Lehota na predkladanie ponúk a označenie ponúk:**

Ponuky musia byť doručené do 19.8.2020 do 10.00 hod.

Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí.

1. **Podmienky predloženia ponuky**

Zaradený záujemca môže predložiť len jednu ponuku. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.

Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese https://josephine.proebiz.com/.

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>

V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) a vyplnenie elektronického formulára, ktorý zodpovedá návrhu na plnení kritéria uvedeného v súťažných podkladoch.

V prípade, že zaradený záujemca predloží listinnú ponuku, verejný obstarávateľ ju v zmysle § 49 zákona o verejnom obstarávaní vylúči.

Ponuka, pre účely zadávania tejto zákazky, je prejav slobodnej vôle zaradeného záujemcu, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.

Ponuku môžu predkladať LEN dodávatelia zaradení v DNS v čase vyhlasovania Výzvy.

V prípade, že je zaradeným záujemcom skupina, takýto zaradený záujemca je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou, ak tento doklad nepredložil počas zaradenia do DNS. V prípade, ak bude ponuka skupiny zaradených záujemcov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Zaradený záujemca môže predložiť iba jednu ponuku. Zaradený záujemca nemôže byť v tom istom postupe zadávania zákazky (v konkrétnej výzve) členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči zaradeného záujemcu, ktorý je súčasne členom skupiny dodávateľov.

1. **Predkladanie a obsah ponuky**

Ponuky sa budú predkladať elektronicky v zmysle § 49 ods. 1 písm. a) ZVO do systému JOSEPHINE, umiestnenom na webovej adrese <https://josephine.proebiz.com>

Predkladanie ponúk je umožnené iba autentifikovaným zaradeným záujemcom do daného zriadeného Dynamického nákupného systému. Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.

Autentifikovaný zaradený záujemca si po prihlásení do systému JOSPEHINE v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke Ponuky.

Zaradeným záujemcom navrhovaná  celková cena verejného obstarávania musí byť uvedená na 2 desatinné miesta v EUR bez DPH a vložená do systému JOSEPHINE. V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty tvoriace obsah ponuky, požadované v týchto súťažných podkladoch, ktoré musia byť k termínu predloženia ponuky platné a aktuálne.

**Ponuka bude obsahovať:**

1. Identifikačné údaje uchádzača (obchodné meno, sídlo alebo miesto podnikania, zoznam členov štatutárneho orgánu s uvedením ich mena a priezviska, kontaktné údaje uchádzača na komunikáciu s verejným obstarávateľom - meno kontaktnej osoby, tel. číslo, e-mailová adresa)
2. Návrh na plnenie kritérií (príloha č. 1 tejto výzvy)
3. Upresnenie z akého lomu bude tovar dodávaný - miesto a názov lomu
4. Vyplnený a podpísaný návrh Kúpnej zmluvy vo formáte \*.pdf (príloha č. 2 tejto výzvy)
5. Vyplnená Príloha č. 1 ku kúpnej zmluve
6. **Doplnenie, zmena a odvolanie ponuky**

Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

1. **Podmienky zrušenia verejného obstarávania**

Verejný obstarávateľ môže zrušiť zadávanie zákazky na základe vyhlásenej výzvy na predkladanie ponúk podľa ustanovení ZVO. Verejný obstarávateľ si vyhradzuje právo zrušiť postup zadávania zákazky, ak cena za celý predmet zákazky bude vyššia ako predpokladaná hodnota zákazky. Verejný obstarávateľ si vyhradzuje právo zákazku zrušiť v zmysle § 57 ZVO.

1. **Protikorupčná politika verejného obstarávateľa**

LESY Slovenskej republiky, štátny podnik ako verejný obstarávateľ zaviedol systém manažérstva proti korupcii v zmysle požiadaviek medzinárodnej normy STN ISO 37001:2019 a v súlade s Protikorupčným programom Ministerstva pôdohospodárstva a rozvoja vidieka Slovenskej republiky, organizácií v jeho zakladateľskej a zriaďovateľskej pôsobnosti a preddavkovej organizácie v pôsobnosti ministerstva (ďalej len „Protikorupčný program“) .

Protikorupčný program a Protikorupčná politika LESOV Slovenskej republiky, štátny podnik sú zverejnené na internetovej stránke www.lesy.sk/lesy/o-nas/protikorupcny-program/.

V súvislosti s plnením protikorupčných opatrení LESOV SR, š.p., verejný obstarávateľ upozorňuje na práva a povinnosti osôb zúčastňujúcich sa predmetného verejného obstarávania:

1. Osoby zúčastňujúce sa predmetného verejného obstarávania, ktoré sa hodnoverným spôsobom dozvedia, že bol v procese verejného obstarávania spáchaný trestný čin prijímania úplatku, podplácania, alebo nepriamej korupcie v súlade s príslušnými ustanoveniami zákona č. 300/2005 Z. z. v znení neskorších predpisov (Trestný zákon), majú povinnosť túto skutočnosť bezodkladne oznámiť orgánu činnému v trestnom konaní.
2. Štátny podnik umožňuje zamestnancom, partnerom a tretím stranám oznamovať v dobrej viere alebo na základe odôvodnenej domnienky, uskutočnenú alebo predpokladanú korupciu alebo porušenie pravidiel protikorupčnej politiky alebo porušenia predpisov systému manažérstva proti korupcii, pri zachovaní dôvernosti a totožnosti oznamovateľa a jeho ochrany pred odvetnými opatreniami.
3. Záujemca/uchádzač je oprávnený nahlásiť podozrenie, alebo skutočnú korupciu, alebo narušenie protikorupčných riadiacich činností verejnému obstarávateľovi, a to predstaviteľovi pre dohľad nad dodržiavaním protikorupčných predpisov a pravidiel:

tel. č. : +421 48 4344258

e-mail: [korupcia@lesy.sk](mailto:korupcia@lesy.sk)

1. Podozrenia z korupcie môže záujemca/uchádzač oznamovať aj na Antikorupčnej linke Úradu vlády Slovenskej republiky bezplatne, a to na telefónnom čísle 0800 111 001, počas pracovných dni od 08:30 do 12:00 hod. alebo e-mailom na adresu [bpk@vlada.gov.sk.](mailto:bpk@vlada.gov.sk)
2. **Komunikácia medzi obstarávateľom a záujemcami a uchádzačmi**

Verejný obstarávateľ bude pri komunikácií s uchádzačmi, resp. záujemcami postupovať v zmysle § 20, ods. 3 ZVO prostredníctvom zabezpečeného komunikačného rozhrania IS JOSEPHINE. Komunikácia medzi verejným obstarávateľom a záujemcami/uchádzačmi sa uskutočňuje v tomto verejnom obstarávaní elektronickou formou, ktorá zabezpečí trvalé zachytenie ich obsahu, prostredníctvom IS JOSEPNINE dostupného na adrese https://josephine.proebiz.com. Uvedené platí aj pre komunikáciu pri jednotlivých Výzvach na predkladanie ponúk.

Pre potreby elektronickej komunikácie je každý záujemca/uchádzač povinný zaregistrovať sa v systéme IS JOSEPHINE. Záujemcovia, ktorí chcú podať žiadosť o zaradenie do DNS a následne sa zúčastniť predkladania ponúk v konkrétnych zákazkách, musia byť autentifikovaní. Identifikácia (registrácia) a autentifikácia prebieha v súlade s pravidlami systému JOSEPHINE definovanými vo Všeobecných podmienkach systému JOSEPHINE.

Každá komunikácia medzi verejným obstarávateľom a záujemcom/uchádzačom prostredníctvom komunikačného rozhrania bude vyžadovať podpísanie elektronickým podpisom založeným na kvalifikovanom certifikáte alebo kvalifikovaným elektronickým podpisom, alebo predloženie v zaručenej konverzii podľa § 35 zákona č. 305/2013 o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov (zákon o e-Governmente).

Pravidlá pre doručovanie - Za moment doručenia aj prevzatia elektronickej informácie sa považuje, ak:

1. jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme IS JOSEPHINE považuje okamih jej odoslania v systéme IS JOSEPHINE a to v súlade s funkcionalitou systému. Systém zaručuje, že okamih odoslania je zároveň okamihom doručenia správy do schránky užívateľa systému v reálnom čase,
2. je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme IS JOSEPHINE v súlade s funkcionalitou systému.

Komunikácia sa bude uskutočňovať výhradne v slovenskom jazyku prípadne v českom jazyku a to písomnou formou v elektronickej podobe prostredníctvom systému IS JOSEPHINE.

Verejný obstarávateľ odporúča, aby sa záujemca/uchádzač pri práci v systéme IS JOSEPHINE riadil min. používateľskými príručkami v Knižnici manuálov a odkazov zverejnenými na stránke https://josephine.proebiz.com/sk/ resp. bol vyškolený na prácu v tomto systéme, nakoľko ak sa dopustí chýb pri práci v systéme IS JOSEPHINE, nesie za ne plnú zodpovednosť.

Súťažné podklady vrátane ich doplnení a vysvetlení budú záujemcom prístupné bezodplatne, neobmedzene, úplným a priamym prístupom na URL adrese:  [https://josephine.proebiz.com/sk/](https://www.uvo.gov.sk/vyhladavanie-profilov/zakazky/3951). Pre podanie žiadosti o účasť/ponuku je potrebné, aby prihlásený používateľ bol už registrovaný pre hospodársky subjekt, za ktorý chce podať príslušnú žiadosť.

Obsahom komunikácie bude vysvetľovanie súťažných podkladov a oznámenia o vyhlásení verejného obstarávania, prípadné doplnenie súťažných podkladov, vysvetľovanie výziev na predkladanie ponúk, predložených ponúk, ako aj komunikácia pri revíznych postupoch.

Ak je odosielateľom informácie verejný obstarávateľ, tak záujemca/uchádzač dostane do sféry dispozície adresáta doručený notifikačný e-mail, t.j. správu na ním určený kontaktný email (zadaný pri registrácii do systému IS JOSEPHINE) informáciu, že k predmetnej zákazke existuje nová správa. Uchádzač sa prihlási do systému a v komunikačnom rozhraní zákazky bude mať obsah komunikácie. Uchádzač si môže v komunikačnom rozhraní zobraziť celú históriu o komunikácií medzi verejným obstarávateľom a uchádzačom, prípadne správcom systému IS JOSEPHINE.

Ak je odosielateľom informácie záujemca/uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi a správcovi systému, pričom odoslanie takej komunikácie je podmienené pripojením jeho kvalifikovaného resp. zaručeného elektronického podpisu (KEP/ZEP).

Všeobecné informácie k webovej aplikácii IS JOSEPHINE

1. Adresa stránky, kde je možný prístup k dokumentácií verejného obstarávania je: **https://josephine.proebiz.com**.
2. V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o účasť alebo v lehote na predkladanie ponúk, môže ktorýkoľvek zo záujemcov požiadať o vysvetlenie prostredníctvom komunikačného rozhrania systému IS JOSEPHINE.
3. Verejný obstarávateľ poskytuje vysvetlenie informácií súvisiacich so žiadosťou o účasť alebo na preukázanie splnenia podmienok účasti všetkým záujemcom, ktorí sú mu známi prostredníctvom komunikačného rozhrania systému IS JOSEPHINE. Na tomto mieste budú dostupné všetky informácie potrebné na vypracovanie žiadosti o účasť.
4. V zmysle príručky, je potrebné pri práci v systéme IS JOSEPHINE nasledovné technické vybavenie:
   * 1. Na bezproblémové používanie systému JOSEPHINE je nutné byť pripojený na Internet a používať jeden z podporovaných internetových prehliadačov:

* Microsoft Internet Explorer verzia 11.0 a vyššia
* Mozilla Firefox verzia 13.0 a vyššia
* Google Chrome
* Microsoft Edge
  + 1. Ďalej je nutné mať v internetovom prehliadači povolený javascript a zapnuté cookies. Návod ako v internetovom prehliadači povoliť cookies, nájdete na http://proebiz.com/sk/podpora. Môžete si taktiež spraviť test prehliadača, ktorý nájdete v sekcii SUPPORT IS JOSEPHINE.
    2. Prenos dát do systému je obmedzený pre nešifrovanú komunikáciu je celková maximálna veľkosť dát obmedzená objemom 500 MB, pre šifrovanú komunikáciu objemom 300 MB. Celkovou maximálnou veľkosťou sa rozumie celkový objem dát Záujemcu vzťahujúcich sa k vykonávanému úkonu.

1. Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému IS JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii VOB bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie požiada záujemca dostatočne vopred.
2. Odpoveď na žiadosť o vysvetlenie bude uverejnená vo webovej aplikácií IS JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií IS JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia.
3. **Náklady na ponuku**

Všetky výdavky spojené s prípravou a predložením ponuky znáša zaradený záujemca bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

1. **Lehota viazanosti ponúk:**

Viazanosť ponúk je do 5 mesiacov od uplynutia lehoty na predkladanie ponúk. V prípade potreby, vyplývajúcej najmä z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk.

1. **Spôsob určenia ceny**

Cena za predmet zákazky, musí byť stanovená v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

Cena predmetu zákazky musí obsahovať všetky náklady spojené s realizáciou diela predmetnej zákazky.

Ceny je potrebné uviesť v EUR s presnosťou na dve desatinné miesta celkom vrátane DPH, DPH a bez DPH, v požadovanom rozdelení. Ak uchádzač nie je platiteľom DPH, upozorní - "Nie som platcom DPH".

Verejný obstarávateľ je platiteľom DPH a preto upozorňuje zahraničného uchádzača, ktorý by bol vo verejnej súťaži úspešný, že je povinný postupovať v zmysle zákona č. 222/2004 Z. z. o dani z pridanej hodnoty v platnom znení platného v SR.

Ak sa uchádzač stane platiteľom DPH počas trvania zmluvy, cena dohodnutá v zmluve nebude navýšená, ale bude upravená na základ dane a sadzbu DPH.

Ceny ponúkané uchádzačom musia byť stanovené v eurách a aj platby uchádzačovi budú vykonávané výhradne v eurách (ak je hodnota vyjadrená v inej mene, prepočítava sa hodnota na EUR kurzom ECB platným ku dňu zverejnenia oznámenia o vyhlásení verejného obstarávania).

V prípade, že uchádzač má účet v banke mimo územia SR, bude znášať všetky poplatky za bezhotovostný styk spojený s úhradou záväzkov vyplývajúcich z plnenia zmluvy v plnej výške

1. **Otváranie ponúk (ku konkrétnej výzve)**

Otváranie ponúk sa uskutoční elektronicky dňa 20.8.2020 o 10.00h hod. v mieste sídla verejného obstarávateľa – Levice.

1. **Vyhodnotenie ponúk**

Po otvorení ponúk pristúpi verejný obstarávateľ k vyhodnoteniu predložených ponúk z pohľadu splnenia požiadaviek na predmet zákazky podľa § 53 ZVO, v súlade so ZVO.

Komunikácia medzi uchádzačom/uchádzačmi a verejným obstarávateľom/ komisiou na vyhodnotenie ponúk počas vyhodnotenia ponúk bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/ doplnenie ponuky na základe požiadavky doručiť verejnému obstarávateľovi prostredníctvom určenej komunikácie v systéme JOSEPHINE.

Verejný obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.

1. **Kritériá na vyhodnotenie ponúk a pravidlá ich uplatnenia**

Ak uchádzač nie je platiteľom DPH, uvedie navrhovanú zmluvnú cenu za dodanie predmetu zákazky celkom. Na skutočnosť, že nie je platiteľom DPH, upozorní v ponuke.

UPOZORNENIE č. 1: Verejný obstarávateľ nebude akceptovať ponuku uchádzača, ak by uchádzač použil v ponuke ponuku z kameňolomu iného subjektu a odber na priamo z tejto firmy (predmetného kameňolomu) by bol ekonomicky výhodnejší. Táto podmienka vyplynula zo skúsenosti verejného obstarávateľa, keď uchádzač predložil ponuku z kameňolomu inej firmy a ním predložená cena bola nevýhodná!

Ponuky budú vyhodnocované s použitím nasledujúcich kritérií s uvedením váhy:

1. Najnižšia cena za predmet zákazky celkom spolu bez DPH uvedená v eurách,
2. Najkratšia vzdialenosť do miesta vykládky uvedená v kilometroch,

Vyhodnocovanie ponúk uchádzačov je dané pridelením príslušného počtu bodov posudzovaného údaju, uvedeného v ponukách nasledovne:

1. najnižšia cena za predmet zákazky celkom spolu bez DPH uvedená v eurách = **60 bodov**
2. najkratšia vzdialenosť do miesta vykládky uvedená v kilometroch = **40 bodov**

Ponuky budú vyhodnocované použitím nasledujúcich kritérií s uvedením váhy:

1. Spôsob stanovenia najlepšej ponuky a spôsob výpočtu bodových ohodnotení ostatných ponúk je spresnený vzorcom. Bodovým ohodnotením rozumieme počet bodov pridelený jednotlivej ponuke k danému kritériu. Bodové ohodnotenie sa vždy zaokrúhľuje matematicky na číslo s dvomi desatinnými miestami (vrátane 0).
2. *Najnižšia cena predmetu zákazky.*

Maximálny počet bodov sa pridelí ponuke uchádzača, s najnižšou cenou za predmet zákazky vyjadrenou v eurách bez DPH. Pri ďalších návrhoch na plnenie, uvedených v ostatných ponukách uchádzačov, sa počet prideľovaných bodov určí úmerou. Bodové hodnotenie pre každú ďalšiu navrhovanú cenu za predmet zákazky ostatných ponúk sa vypočíta ako podiel najnižšej ceny za predmet zákazky platnej ponuky a navrhovanej ceny za predmet zákazky príslušnej vyhodnocovanej ponuky, prenásobený maximálnym počtom bodov, ktoré sa prideľujú pre uvedené kritérium.

***[(cenamin / cenanavrh) \* (bodymax)]***

*cena****min***  *- najnižšia ponuková cena za predmet zákazky platnej ponuky, vyjadrená v eurách,*

*cena****navrh***  *- príslušná posudzovaná ponuková cena za predmet zákazky uvedená vo vyhodnocovanej ponuke, vyjadrená v eurách,*

*body****max***  *- maximálny počet bodov, prideľovaný pre kritérium “cena“ t.j.* ***60 bodov***

1. *Najkratšia vzdialenosť do miesta vykládky*

Maximálny počet bodov sa pridelí ponuke uchádzača s najkratšou vzdialenosťou do miesta vykládky. Pri ďalších návrhoch na plnenie, uvedených v ostatných ponukách uchádzačov, sa počet prideľovaných bodov určí úmerou. Bodové hodnotenie pre každú ďalšiu navrhovanú najkratšiu vzdialenosť sa vypočíta ako podiel najkratšej vzdialenosti príslušnej vyhodnocovanej ponuky a najkratšia vzdialenosti do miesta vykládky, prenásobený maximálnym počtom bodov, ktoré sa prideľujú pre uvedené kritérium.

***(vzdialenosťmin / vzdialenosťnávrh) \* bodymax]***

*vzdialenosť****návrh*** *- navrhovaná vzdialenosť do miesta vykládky uvedená vo vyhodnocovanej ponuke, vyjadrená v kilometroch,*

*vzdialenosť****min*** *- najkratšia vzdialenosť do miesta vykládky vyjadrená v kilometroch,*

*body****max*** *- maximálny počet bodov, prideľovaný pre kritérium “vzdialenosť“ t.j.* ***40 bodov***

Po pridelení bodových ohodnotení jednotlivým ponukám sa pre každú ponuku určí poradie. Úspešným uchádzačom v súťaži sa stane uchádzač, ktorý dosiahne najvyššie bodové ohodnotenie zaokrúhlené na číslo s dvomi desatinnými miestami za obe kritériá spolu. Poradie ostatných uchádzačov sa stanoví podľa počtu získaných bodov.

V prípade rovnosti počtu bodov, ktoré boli pridelené viacerým ponukám uchádzačov umiestneným na tom istom mieste, stane sa víťazom verejnej súťaže ten uchádzač, ktorého ponuka po vzájomnom porovnaní celkového počtu bodov, pridelených po vzájomnom súčte výsledných bodových hodnôt podľa písm. a) a b) dosiahne po zaokrúhlení na tri desatiny čísiel najvyššie bodové hodnotenie. Poradie ostatných uchádzačov s rovnakým počtom bodov, ktorí boli vyhodnotení pôvodne na tom istom mieste, sa stanoví vzájomným porovnaním celkového počtu bodov zaokrúhlených na tri desatiny čísiel, pridelených po vzájomnom súčte výsledných bodových hodnôt.

1. **Informácia o výsledku vyhodnotenia ponúk a uzavretie zmluvy**

Verejný obstarávateľ zašle v súlade s § 55 ZVO informáciu o výsledku vyhodnotenia ponúk. Verejný obstarávateľ pristúpi k uzavretiu zmluvy bezodkladne po vyhodnotení ponúk. Verejný obstarávateľ vyzve uchádzača na poskytnutie súčinnosti k podpisu zmluvy.

Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy najmä, aby včas zabezpečili registráciu do Registra partnerov verejného sektora (podľa zákon č. 315/2016 Z. z.), resp. overili registráciu v Registri partnerov verejného sektora podľa § 22 zákona č. 315/2016 Z. z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z. z.

1. **Záverečné ustanovenia**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v ZVO.

1. **Zoznam príloh:**
2. Príloha č. 1: Návrh na plnenie kritérií hodnotenia ponúk
3. Príloha č. 2: Kúpna zmluva

**Príloha č. 2 Výzvy: Kúpna zmluva**

**Kúpna zmluva**

(uzatvorená podľa § 409 a nasl. Obchodného zákonníka)

**Zmluvné strany**

**Kupujúci**

|  |  |
| --- | --- |
| Obchodné meno: | **Lesy Slovenskej republiky, štátny podnik** |
| Sídlo: | Námestie SNP 8, 975 66 Banská Bystrica |
| Organizačná zložka: | Lesy Slovenskej republiky, štátny podnik |
|  | Odštepný závod Levice |
| Sídlo: | Koháryho 2,934 01 Levice |
| Právne zastúpený: | Ing.Tomáš Čuka – poverený riadením odštepného závodu |
| IČO: | 36 038 351 |
| DIČ: | 2020087982 |
| IČ DPH | SK2020087982 |
| Kontakt: | 0918334418 |
| Zapísaný v Obchodnom registri Okresného súdu v Banskej Bystrici dňa 29.10.1999, Oddiel Pš, vložka č.155S | |

(ďalej len „**kupujúci**“)

a

**Predávajúci:**

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| Kontakt: |  |
| obchodná spoločnosť zapísaná v obchodnom registri SR, vedenom Okresným súdom .........., oddiel: ........., vložka č.: ............. | |

(ďalej len „**predávajúci**“)

(kupujúci a predávajúci ďalej spolu ako „zmluvné strany" a jednotlivo ako „zmluvná strana")

(ďalej len “kupujúci“ alebo ,,verejný obstarávateľ“)

(ďalej spolu aj “zmluvné strany“)

**Preambula**

1. Kúpna zmluva je uzatvorená v súlade so zákonom č. 343/2015 Z. z. o verejnom obstarávaní v znení neskorších predpisov ako výsledok procesu verejného obstarávania v rámci dynamického nákupného systému na predmet zákazky „Nákup kameniva“.

**I. Základné ustanovenia**

1. Predávajúci sa touto kúpnou zmluvou zaväzuje dodať kupujúcemu tovar vymedzený v čl. II. tejto kúpnej zmluvy v lehote určenej podľa v čl. III. tejto kúpnej zmluvy a kupujúci sa zaväzuje zaplatiť za dodaný tovar kúpnu cenu uvedenú v čl. IV. tejto kúpnej zmluvy za podmienok uvedených v čl. V. tejto kúpnej zmluvy. Zmluva obsahuje aj podrobnejšie vymedzenie práv a povinností zmluvných strán.

**II. Predmet kúpnej zmluvy**

1. Predmetom kúpnej zmluvy je dodanie kameniva, s technickou špecifikáciou podľa ods. 2 tohto článku (ďalej len „tovar“).
2. Technické a kvalitatívne požiadavky tovaru:
3. frakcia kameniva:
4. typ kameniva:
5. množstvo kameniva:

*V prípade rôznych druhov kameniva alebo frakcií, budú technické a kvalitatívne požiadavky uvedené pre každý typ alebo frakciu osobitne.*

1. Všetky písomné doklady budú vyhotovené v slovenskom jazyku, v prípade cudzojazyčných dokladov musia byť priložené úradne overené preklady.

**III. Čas plnenia**

1. Tovar sa kupujúci zaväzuje odobrať najneskôr do 31.12.2020

**IV. Cena**

1. Celková kúpna cena tovaru špecifikovaného v článku II. tejto kúpnej zmluvy je dohodnutá v súlade so zákonom č. 18/1996 Z. z. o cenách v znení neskorších predpisov v celkovej výške **............... Eur bez DPH** za množstvo tovaru v rozsahu a v členení uvedenom v prílohe č. 1 tejto zmluvy, pričom v prílohe sú uvedené aj jednotkové ceny tovaru za tonu pre ten ktorý druh tovaru.
2. Zmluvné strany prehlasujú, že takto stanovená cena je úplná, záväzná a konečná. V tejto cene sú zahrnuté a zohľadnené všetky účelne vynaložené náklady predávajúceho, **vrátane nakládky na dopravný prostriedok**.

**V. Platobné podmienky**

1. Zmluvné strany sa dohodli, že celkovú kúpnu cenu za predmet zmluvy uhradí kupujúci nasledovne:
2. Faktúru (daňový doklad) vystaví predávajúci po riadnom prevzatí tovaru kupujúcim, na základe dodacieho listu podpísaného kupujúcim, ktorý musí tvoriť prílohu faktúry, pričom predávajúci je oprávnený fakturovať aj čiastkové plnenia.
3. Termín splatnosti faktúry je zmluvnými stranami dohodnutý do 14 dní od dňa doručenia faktúry kupujúcemu.
4. Cena musí byť fakturovaná výlučne v EUR.
5. Úhrada bude vykonaná bezhotovostne prevodným príkazom na účet predávajúceho.
6. Fakturačná adresa: Koháryho 2,934 01 Levice
7. Postúpiť pohľadávky alebo iné práva vyplývajúce predávajúcemu voči kupujúcemu z tejto zmluvy môže predávajúci uskutočniť len po predchádzajúcom písomnom súhlase kupujúceho.

**VI. Spôsob, miesto plnenia a dojednania o subdodávateľoch**

1. Predávajúci sa zaväzuje dodať predmet kúpnej zmluvy z lomu ....................... (doplniť názov)
2. Dodanie predmetu zmluvy v mieste plnenia musí byť potvrdené kupujúcim na dodacom liste.
3. Predávajúci pre účely tejto kúpnej zmluvy zodpovedá za plnenia vykonané alebo poskytnuté svojimi subdodávateľmi pri plnení čiastkových zákaziek rovnako, akoby ich vykonal sám. Pre účely tejto zmluvy sa za subdodávateľa považuje v zmysle § 2 ods. 5 písm. e) zákona o verejnom obstarávaní osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti plnení ktoré sú predmetom tejto kúpnej zmluvy. Iná osoba v zmysle tejto zmluvy nie je oprávnená poskytovať plnenia zadávané na základe tejto zmluvy. Subdodávateľ musí byť zapísaný v registri partnerov verejného sektora, ak má povinnosť zapisovať sa do registra partnerov verejného sektora. Predávajúci je povinný uvedenú povinnosť zabezpečiť zo strany subdodávateľa po celú dobu platnosti tejto kúpnej zmluvy.
4. Zoznam subdodávateľov, ktorých bude predávajúci využívať pri plnení tejto kúpnej zmluvy a tiež údaje o osobe oprávnenej konať za subdodávateľa, tvorí prílohu tejto zmluvy.
5. Predávajúci zaviazaný z tejto kúpnej zmluvy je povinný počas jej platnosti oznamovať kupujúcemu akúkoľvek zmenu údajov v rozsahu uvedenom v prílohe o aktuálnom subdodávateľovi uvedenom v prílohe tejto kúpnej zmluvy, a to písomnou formou najneskôr do 5 pracovných dní odo dňa uskutočnenia zmeny.
6. Predávajúci je povinný kupujúcemu oznamovať každú zmenu subdodávateľa zapísaného v registri partnerov verejného sektora najneskôr do 5 pracovných dní odo dňa vykonania zmeny zapísaných údajov.
7. Zmena subdodávateľa uvedeného v prílohe tejto zmluvy za iného subdodávateľa a/alebo doplnenie nového subdodávateľa, je možná len na základe doručenej písomnej žiadosti na zmenu subdodávateľa zo strany predávajúceho a písomného schválenia tejto zmeny kupujúcim.
8. Písomnú žiadosť na zmenu subdodávateľa predávajúci predloží najneskôr 15 pracovných dní pred začatím plánovanej subdodávky. Kupujúci má právo odmietnuť návrh na zmenu, resp. doplnenie nového subdodávateľa a požiadať predávajúceho o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov, v prípade, ak mu takáto povinnosť zo zákona o registri partnerov verejného sektora vyplýva, nesplnenie podmienok účasti týkajúce sa osobného postavenia podľa § 32, ods. 1 písm. e). Predávajúci je povinný žiadosti kupujúceho podľa predchádzajúcej vety bezodkladne vyhovieť a navrhnúť iného subdodávateľa.
9. Nový subdodávateľ navrhovaný predávajúcim musí spĺňať:
10. podmienky účasti týkajúcej sa osobného postavenia podľa § 32 ods. 1 písm. e) zákona, k predmetu zákazky, ktorú má subdodávateľ plniť
11. musí byť zapísaný v registri partnerov verejného sektora, ak má povinnosť zapisovať sa do registra partnerov verejného sektora.
12. Predávajúci s písomnou žiadosťou na zmenu subdodávateľa predloží kupujúcemu aktualizované znenie Zoznamu subdodávateľov príloha tejto zmluvy), kde uvedie všetky požadované údaje a zároveň predloží za subdodávateľa doklad o splnení podmienky účasti týkajúcej sa osobného postavenia podľa § 32 ods. 1 písm. e) zákona, k predmetu zákazky, ktorú má subdodávateľ plniť.
13. Ak predávajúci nevyužíva subdodávateľov, vyššie uvedené ustanovenia čl. VI sa neuplatňujú a Príloha zmluvy “Zoznam subdodávateľov“, nie je súčasťou kúpnej zmluvy.

**VII. Kvalita tovaru**

1. Predávajúci sa zaväzuje dodať predmet kúpnej zmluvy vo vlastnom mene a na vlastnú zodpovednosť podľa platných právnych predpisov.
2. Predávajúci je zodpovedný za to, že dodaný tovar zodpovedá akosti a parametrom dohodnutým v článku II tejto zmluvy.

**VIII. Reklamácie a nároky z chýb**

1. Zjavné vady dodaného tovaru musia byť kupujúcim reklamované do 30 dní od dodania tovaru.
2. Nebezpečenstvo škody na tovare prechádza na kupujúceho v čase, keď prevezme tovar od predávajúceho.
3. Reklamáciu z titulu vád tovaru predávajúci vybaví najneskôr do 10 dní od jej doručenia spôsobom určeným kupujúcim z nižšie uvedených možností a ak kupujúci neurčí, vybaví reklamáciu jedným z nasledovných spôsobov:
4. výmenou vadného tovaru za tovar bez vád,
5. odstránením vád dodaného tovaru, za podmienky, že s tým kupujúci súhlasí,
6. dobropisom vo výške kúpnej ceny vadného tovaru, ktorý kupujúci následne vráti.
7. Predávajúci nesie zodpovednosť za škody vzniknuté vadou tovaru ako aj označením tovaru v celom rozsahu.

**IX. Osobitné ustanovenia**

1. V prípade omeškania predávajúceho s dodaním predmetu kúpnej zmluvy podľa článku III. má kupujúci právo na zmluvnú pokutu vo výške 1 % z kúpnej ceny nedodaného predmetu kúpnej zmluvy za každý deň omeškania.
2. V prípade omeškania kupujúceho s uhradením kúpnej ceny podľa článku V. tejto kúpnej zmluvy má predávajúci právo účtovať kupujúcemu úrok z omeškania v príslušnej zákonnej výške.
3. V prípade, ak v dôsledku porušenia povinnosti na strane predávajúceho odstúpi kupujúci od tejto kúpnej zmluvy, tak má kupujúci právo na zmluvnú pokutu vo výške 10 % z celkovej kúpnej ceny podľa článku IV tejto kúpnej zmluvy.
4. V prípade omeškania predávajúceho s vybavením reklamačného konania podľa článku VIII. ods. 3 tejto kúpnej zmluvy má kupujúci právo na zmluvnú pokutu vo výške 0,1 % z kúpnej ceny reklamovaného tovaru za každý deň omeškania.
5. Nárok na náhradu škody prevyšujúci výšku dohodnutej zmluvnej pokuty nie je dotknutý. Zmluvné pokuty v zmysle tohto článku kúpnej zmluvy je možné kumulovať.
6. Zmluvná pokuta je splatná do 5 dní odo dňa jej písomného uplatnenia.

**X. Ukončenie kúpnej zmluvy**

1. Od tejto kúpnej zmluvy možno písomne odstúpiť v prípadoch uvedených v tejto kúpnej zmluve, a tiež na základe príslušných ustanovení Obchodného zákonníka alebo iného osobitného právneho predpisu.
2. Za podstatné porušenie tejto kúpnej zmluvy na základe ktorého môže kupujúci okamžite odstúpiť od tejto kúpnej zmluvy sa považuje najmä ak:
3. predávajúci bude v omeškaní s dodaním predmetu tejto kúpnej zmluvy podľa článku III. o viac ako 8 dní.
4. predávajúci dodal na základe tejto kúpnej zmluvy nekvalitný tovar , za ktorý sa považuje tovar nespĺňajúci podmienky podľa článku II. a VII. tejto kúpnej zmluvy,
5. predávajúci pri plnení predmetu tejto kúpnej zmluvy konal v rozpore s niektorým so všeobecne záväzných právnych predpisov,
6. predávajúci stratil podnikateľské oprávnenie vzťahujúce sa k predmetu tejto kúpnej zmluvy,
7. predávajúci sa počas platnosti tejto kúpnej zmluvy dostane do Zoznamu platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov
8. predávajúci porušil povinnosť z iného záväzkového vzťahu, ktorý má uzatvorený s kupujúcim.
9. Právne účinky odstúpenia od tejto kúpnej zmluvy nastávajú dňom doručenia písomného oznámenia o odstúpení druhej zmluvnej strane.
10. Odstúpenie od tejto kúpnej zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
11. Predčasne ukončiť túto kúpnu zmluvu je možné aj písomnou dohodu zmluvných strán.
12. Doručovanie prostredníctvom pošty: v prípade neprevzatia zásielky adresátom sa zásielka považuje za doručenú dňom, v ktorý sa ako neprevzatá vrátila odosielateľovi. Zmluvné strany sa dohodli, že pre doručovanie kupujúcemu je rozhodná adresa, ktorá je ako jej sídlo uvedená v záhlaví tejto zmluvy a pre doručovanie predávajúcemu adresa zapísaná ako jeho sídlo v obchodnom registri, a ak nemá svoje sídlo, adresa zapísaná ako jeho miesto podnikania v živnostenskom registri. Ak predávajúci nemá ani miesto podnikania, je pre doručovanie predávajúcemu rozhodná adresa jeho miesta trvalého bydliska.

**XI. Záverečné ustanovenia**

1. Pokiaľ nie je v tejto kúpnej zmluve dohodnuté inak, platia v ostatnom ustanovenia Obchodného zákonníka v platnom znení a ostatných všeobecne záväzných právnych predpisov
2. Zmeny alebo doplnenia tejto kúpnej zmluvy je možné vykonať len písomnými dodatkami zmluvy podpísanými obidvomi zmluvnými stranami.
3. Zmluva je vyhotovená v štyroch vyhotoveniach, z ktorých každá zmluvná strana dostane po dvoch vyhotoveniach.
4. Zmluvné strany svojimi podpismi potvrdzujú, že kúpna zmluva bola vyhotovená slobodne, vážne, bez akéhokoľvek nátlaku, ako prejav ich skutočnej vôle a že si ju prečítali a súhlasia s jej obsahom.
5. Táto zmluva nadobúda platnosť dňom jej podpísania a účinnosť dňom nasledujúcim po dni jej zverejnenia v súlade s § 47a Občianskeho zákonníka.
6. Zmluvné strany výslovne súhlasia so zverejnením zmluvy v jej plnom rozsahu vrátane príloh a dodatkov v Centrálnom registri zmlúv vedenom na Úrade vlády SR.

|  |  |  |
| --- | --- | --- |
| V Leviciach, dňa ................... |  | V ........................., dňa ..................... |

|  |  |  |
| --- | --- | --- |
| Kupujúci: |  | Predávajúci: |

|  |  |  |
| --- | --- | --- |
| **Ing.Tomáš Čuka**  Poverený riadením odštepného závodu |  | **obchodné meno**  zastúpená titul, meno a priezvisko  funkcia |

Príloha č. 1: Množstvo tovaru, frakcia, typ kameniva a ich jednotkové ceny